b'\n_START_ARTICLE_\nPrazgodovinska umetnost\n_START_PARAGRAPH_\nV zgodovini umetnosti je prazgodovinska umetnost vsa umetnost proizvedena v \xc4\x8dasu pred odkritjem pisave, v \xc4\x8dasu prazgodovinskih kultur, ki se za\xc4\x8dnejo nekje v zelo pozni geolo\xc5\xa1ki zgodovini in se na splo\xc5\xa1no nadaljujejo, dokler kultura bodisi ne razvije pisave ali druge metode vodenja evidenc ali ne naredi pomembnega stika z drugo kulturo, ki ima ali naredi nekaj evidenc o velikih zgodovinskih dogodkih. Na tej to\xc4\x8dki se za\xc4\x8dne umetnost visokih kultur. Kon\xc4\x8dni datum se mo\xc4\x8dno razlikuje med razli\xc4\x8dnimi deli sveta. _NEWLINE_Najzgodnej\xc5\xa1i \xc4\x8dlove\xc5\xa1ki artefakti, ki ka\xc5\xbeejo izdelavo z umetni\xc5\xa1kim namenom, so predmet razprav; jasno je, da ga je pred 40.000 leti obstajala tak\xc5\xa1na vrsta izdelave v paleolitski dobi, vendar obstajajo tudi dokazi o umetni\xc5\xa1ki dejavnosti, ki sega dale\xc4\x8d nazaj, kot so izdelki Homo Erectusa pred 500.000 leti.  Od mlaj\xc5\xa1ega paleolitika skozi mezolitik, so prevladovale jamske poslikave in prenosna umetnost, kot so figurice in kroglice, z dekorativno oblikovanimi izdelki na nekaterih uporabnih predmetih. Iz neolitika so dokazi o zgodnjem lon\xc4\x8darstvu, kot tudi kiparstvo in gradnja megalitov. Zgodnja umetnost kamene dobe se je tudi prvi\xc4\x8d pojavila v neolitiku. Pojav kovin v bronasti dobi je prinesel dodatne medije za uporabo pri izdelavi umetni\xc5\xa1kih izdelkov, ve\xc4\x8d slogovnih raznolikosti in oblikovanje predmetov, ki niso imeli nobene o\xc4\x8ditne funkcije, razen umetnosti. Razvijejo se nekatera podro\xc4\x8dja obrtnikov, razred ljudi, ki so specializirani za proizvodnjo umetnosti, kot tudi zgodnji sistemi pisanja. Z \xc5\xbeelezno dobo so se pojavile civilizacije s pisavo od starega Egipta do anti\xc4\x8dne Kitajske._NEWLINE_Veliko domorodnih ljudstev iz celega sveta \xc5\xa1e naprej ideluje umetni\xc5\xa1ka dela, ki se razlikujejo glede na njihovo geografsko obmo\xc4\x8dje in kulturo, dokler raziskovanja in trgovina niso k njim prinesla metod vodenja evidenc. Nekatere kulture, predvsem Majevska civilizacija, so neodvisno razvili pisavo v \xc4\x8dasu, ko so cvetela, in ki se je kasneje izgubila. Te kulture lahko razvrstimo kot prazgodovinske, \xc5\xa1e posebej, \xc4\x8de njihova pisava ni bila de\xc5\xa1ifrirana.\n_START_SECTION_\nAzija\n_START_PARAGRAPH_\nAzija je bila zibelka \xc5\xa1tevilnih pomembnih civilizacij, predvsem tistih, na Kitajskem in v Ju\xc5\xbeni Aziji. Prazgodovina vzhodne Azije je \xc5\xa1e posebej zanimiva, saj je bila relativno zgodaj poznana pisava, zgodovinsko vodenje evidenc na Kitajskem je imelo ve\xc4\x8dji vpliv na okoli\xc5\xa1ke kulture in na geografska obmo\xc4\x8dja. Nekaj zelo bogate tradicije umetnosti Mezopotamije tudi \xc5\xa1teje kot prazgodovinska, to je zgodnja uvedba pisanja, pa tudi sosednje kulture, kot so Urartu, Luristan in Perzija so imele pomembno in kompleksno umetni\xc5\xa1ko tradicijo.\n_START_SECTION_\nRusija\n_START_PARAGRAPH_\nIdol iz Shigirja (rusko: \xd0\xa8\xd0\xb8\xd0\xb3\xd0\xb8\xd1\x80\xd1\x81\xd0\xba\xd0\xb8\xd0\xb9 \xd0\xb8\xd0\xb4\xd0\xbe\xd0\xbb) je najstarej\xc5\xa1a lesena skulptura na svetu. Narejena je bila v \xc4\x8dasu mezolitika, okoli 7500 pred na\xc5\xa1im \xc5\xa1tetjem. Idol je bil odkrit leta 1894, v \xc5\xa1otnem barju Shigir na vzhodnem pobo\xc4\x8dju srednjega Urala (pribli\xc5\xbeno 100 km od Jekaterinburga). Zahodna Rusija je prispevala v ve\xc4\x8d fazah evropske prazgodovinske umetnosti, ju\xc5\xbena Rusija in Ukrajina pa sta klju\xc4\x8dni podro\xc4\x8dji, kjer je prisotna nomadska stepska umetnost.\n_START_SECTION_\nIndijski podkontinent\n_START_PARAGRAPH_\nNajstarej\xc5\xa1e indijske slike so bile skalne poslikave iz prazgodovine, petroglife so na\xc5\xa1li na mestih kot je skalno zato\xc4\x8di\xc5\xa1\xc4\x8de Bhimbetka in nekateri od njih so starej\xc5\xa1i od 5500 pred na\xc5\xa1im \xc5\xa1tetjem. Indska civilizacija je poznana po lepih majhnih valjastih pe\xc4\x8datnikih, kipcih,  morda so bili pismeni, vendar je po njenem razpadu ostalo relativno malo umetni\xc5\xa1kih ostankov, vse do obdobja pisave. Verjetno so bili uporabljeni netrajni materiali.\n_START_SECTION_\nObdobje Jeulmun lon\xc4\x8darstva\n_START_PARAGRAPH_\nJasnej\xc5\xa1a dokazila o kulturnih pojavih v poznem neolitiku, so v Koreji znana kot lon\xc4\x8darsko obdobje Jeulmun, z lon\xc4\x8deno posodo, podobno tisti v sosednjih regijah Kitajske, okra\xc5\xa1eno z vzorci v obliki Z. Najzgodnej\xc5\xa1e neolitsko nahajali\xc5\xa1\xc4\x8de z lon\xc4\x8darskimi ostanki je Osan-ri, 6000-4500 pr. n. \xc5\xa1t. Za to lon\xc4\x8denino je zna\xc4\x8dilen vzorec glavnika, z loncem, ki ima pogosto koni\xc4\x8dasto osnovo. Okraski iz tega \xc4\x8dasa so maske narejene iz \xc5\xa1koljk, z znamenitimi najdbami pri Tongsam-dong, Osan-ri in Sinam-ri. Ro\xc4\x8dno oblikovane glinene figurice so na\xc5\xa1li pri Nongpo-dong.\n_START_SECTION_\nObdobje Mumun lon\xc4\x8darstva\n_START_PARAGRAPH_\nV lon\xc4\x8darskem obdobju Mumun, pribli\xc5\xbeno med 1500 in 300 pred na\xc5\xa1im \xc5\xa1tetjem, je bilo raz\xc5\xa1irjeno kmetijstvo in dokazila o obse\xc5\xbenej\xc5\xa1ih politi\xc4\x8dnih strukturah os postala o\xc4\x8ditna, saj so vasi postale ve\xc4\x8dje in nekateri pokopi bolj elaborirani. Megalitske grobnice in dolmeni so po vsej Koreji iz tega obdobja. Lon\xc4\x8darstvo je  prepoznavno brez okrasja. Mnoge od teh sprememb v slogu so morda pri\xc5\xa1le zaradi priseljevanja novih ljudstev s severa, a je to predmet razprave. V \xc5\xa1tevilnih mestih v ju\xc5\xbeni Koreji obstaja skalna umetnost, za katero menijo da je iz tega obdobje, v glavnem zaradi slogovnih zna\xc4\x8dilnosti._NEWLINE_Medtem ko je to\xc4\x8den datum uvedbe bronastih izdelkov v Koreji tudi stvar razprave je jasno, da so bron obdelovali okoli 700 pred na\xc5\xa1im \xc5\xa1tetjem. Najdbe obsegajo slogovno razli\xc4\x8dna bodala, ogledala in zaponke za pas, dokazano iz 1. stoletja pred na\xc5\xa1im \xc5\xa1tetjem, lokalno zna\xc4\x8dilna dela bronaste kulture.\n_START_SECTION_\nProtozgodovinska Koreja\n_START_PARAGRAPH_\n\xc4\x8cas med 300 pred na\xc5\xa1im \xc5\xa1tetjem in ustanovitvijo in stabilizacijo Treh kraljestev okoli 300 na\xc5\xa1ega \xc5\xa1tetja, je umetni\xc5\xa1ko in arheolo\xc5\xa1ko zna\xc4\x8dilna ve\xc4\x8dja trgovina s Kitajsko in Japonsko, kar \xc4\x8dasovno potrjuje kitajska zgodovina. Kitajska osvajanja in ustanovljene prefekture v severni Koreji v zgodnjem 1. stoletju pr. n. \xc5\xa1t., so bile izrinjene v 4. stoletju. Ostanki nekaterih od njih, zlasti Lelang, blizu modernega Pjongjanga, so prinesli \xc5\xa1tevilne artefakte v tipi\xc4\x8dnem Han slogu._NEWLINE_Kitajska zgodovina pi\xc5\xa1e tudi o za\xc4\x8detkih \xc5\xbeeleznodobnih del v Koreji v 1. stoletju pr. n. \xc5\xa1t.. Zdi se tudi, da je lon\xc4\x8darstvo in pe\xc4\x8di za pe\xc4\x8denje izdelkov iz tega \xc4\x8dasa, \xc4\x8deprav o datumih poteka polemika. V Koreji najdena lon\xc4\x8denina je izrazito japonskega izvora, kovine korejskega porekla pa so na\xc5\xa1li v severovzhodni Kitajski.\n_START_SECTION_\nKamena doba\n_START_PARAGRAPH_\nUmetnost mlaj\xc5\xa1ega paleolitika vklju\xc4\x8duje rezbarije na rogovju in kosteh, zlasti \xc5\xbeivali, kot tudi tako imenovane Venerine figurice in jamske poslikave, o \xc4\x8demer \xc5\xa1e razpravljajo. Kljub toplej\xc5\xa1emu podnebju, obdobje mezolitik nedvomno ka\xc5\xbee upadanja glede na prej\xc5\xa1nje obdobje. Skalna umetnost se nahaja v Skandinaviji in severni Rusiji in okoli Sredozemlja v vzhodni \xc5\xa0paniji. Najzgodnej\xc5\xa1e skalne risbe so v Val Camonici v severni Italiji, ne pa tudi med prej navedenimi obmo\xc4\x8dji.  Drobni primeri prenosne umetnosti obsegajo pobarvane kamen\xc4\x8dke kulture Azilian, ki je nasledila Magdalenien in vzorce na uporabnih predmetih, kot so vr\xc4\x8di iz Tybrind Viga, Danska. Mezolitski kipi iz Lepenskega Vira pri \xc5\xbdeleznih vratih, Srbija so iz 7. tiso\xc4\x8dletja pred na\xc5\xa1im \xc5\xa1tetjem in predstavljajo ljudi ali me\xc5\xa1anice ljudi in rib. Enostavno lon\xc4\x8darstvo se je za\xc4\x8del razvijati v razli\xc4\x8dnih krajih, tudi v odsotnosti kmetovanja.\n_START_SECTION_\nNeolitik\n_START_PARAGRAPH_\nV srednji Evropi so mnoge neolitske kulture, kot Kultura trakaste keramike (Linearbandkeramic), Lengyel in Vin\xc4\x8danska kultura, izdelovali \xc5\xbeenske (redko mo\xc5\xa1ke) in \xc5\xbeivalske kipe, ki jih lahko imenujemo umetnost in izdelovali lon\xc4\x8darsko dekoracijo na primer \xc5\xbdeliesovce in pobarvan Lengyel slog._NEWLINE_Megalitski spomeniki se nahajajo v mlaj\xc5\xa1i kameni dobi od Malte do Portugalske, skozi Francijo in po vsej ju\xc5\xbeni Angliji, ve\xc4\x8dina v Walesu in na Irskem, na\xc5\xa1li so jih tudi v severni Nem\xc4\x8diji in na Poljskem, kakor tudi v Egiptu, v Sahari (pri Nabta Playa in drugih mestih). Najbolje ohranjeni od vseh templjev in najstarej\xc5\xa1ih samostoje\xc4\x8dih struktur na Zemlji so megalitski templji na Malti. Za\xc4\x8dnejo se v 5. tiso\xc4\x8dletju pred na\xc5\xa1im \xc5\xa1tetjem, \xc4\x8deprav nekateri avtorji \xc5\xa1pekulirajo na mezolitski izvor. Zaradi pogoste ponovne uporabe je to te\xc5\xbeko dokazati. Obstaja veliko lokacij skalne in jamske umetnosti - vgravirani \xc5\xbeivalski in \xc4\x8dlove\xc5\xa1ki prizori v saharskem obmo\xc4\x8dju. Najbolj znan med vsemi je Stonehenge, kjer glavne strukture segajo v zgodnjo bronasto dobo. Spomenike najdemo po ve\xc4\x8dini zahodne in severne Evrope, predvsem v Karnag, Bretanja, pri Skara Brae na Orkneyskih otokih, na Portugalskem in Wiltshireu v Angliji, na obmo\xc4\x8dju Stonehengea, krog Aveburyja, grobnice pri West Kennetu in Woodhengeu._NEWLINE_Velika gomila - grobnica pri Newgrange na Irskem ima svoj vhod ozna\xc4\x8den z velikim kamnom izklesanim s kompleksno zasnovo spirale. Gomila pri bli\xc5\xbenjem Knowthu ima velike ravne skale s skalnimi gravurami na navpi\xc4\x8dnih ploskvah po vsem obodu, za katere imajo predlagane razli\xc4\x8dne pomene, vklju\xc4\x8dno z upodobitvami lokalne doline in najstarej\xc5\xa1o znano podobo Lune. Mnogi od teh spomenikov so megalitske grobnice in arheologi domnevajo, da ima ve\xc4\x8dina verski pomen. Knowth je slaven po tem, da ima pribli\xc5\xbeno eno tretjino vse megalitske umetnosti v zahodni Evropi._NEWLINE_V osrednjih Alpah je civilizacija Camunni naredila 350.000 petroglifov\n_START_SECTION_\nBronasta doba\n_START_PARAGRAPH_\nV 3. tiso\xc4\x8dletju pr. n. \xc5\xa1t., se je bronasta doba za\xc4\x8dela v Evropi, z njo pa nov medij za umetnost. Ve\xc4\x8dja u\xc4\x8dinkovitost bronastih orodij je pomenila tudi pove\xc4\x8danje produktivnosti, kar je privedlo do prese\xc5\xbeka - prvi korak pri oblikovanju razreda obrtnikov. Zaradi ve\xc4\x8djega bogastva dru\xc5\xbebe so za\xc4\x8deli ustvarjati luksuzne dobrine, \xc5\xa1e posebej okra\xc5\xa1eno oro\xc5\xbeje._NEWLINE_Primeri obsegajo obredne bronaste \xc4\x8delade, okra\xc5\xa1ene sekire in me\xc4\x8di, zapletene instrumente, kot je lurer (rog) in druge ceremonialne predmete brez prakti\xc4\x8dnega namena, kot je prevelik Oxborough Dirk (me\xc4\x8d). Posebni predmeti so izdelani v zlatu; veliko ve\xc4\x8d zlatih predmetov je ohranjenih iz zahodne in srednje Evrope kot iz \xc5\xbeelezne dobe, \xc5\xa1tevilni skrivnostni in nenavadni predmeti, od lunul, o\xc4\x8ditno irska specialnost, ogrinjal in zlatih klobukov. Lon\xc4\x8denina iz Srednje Evrope je lahko dovr\xc5\xa1eno oblikovana in okra\xc5\xa1ena. Skalno umetnost, ki prikazuje prizore verskih obredov so na\xc5\xa1li na \xc5\xa1tevilnih podro\xc4\x8djih, na primer Bohusl\xc3\xa4n, \xc5\xa0vedska in v Val Camonica v severni Italiji._NEWLINE_V Sredozemlju je bila zelo razvita minojska civilizacija, s kompleksi pala\xc4\x8d, iz katerih so bili izkopani deli fresk. Sodobno starodavno egip\xc4\x8dansko umetnost in druge napredne kulture Bli\xc5\xbenjega vzhoda ni ve\xc4\x8d mogo\xc4\x8de obravnavati kot "prazgodovinske".\n_START_SECTION_\nAfrika\n_START_PARAGRAPH_\nStari Egipt delno tudi sodi v to obdobje, saj je imel tesne odnose s Sudanom, zlasti znanem v tem obdobju kot Nubija, kjer je bila napredna kultura iz 4. tiso\xc4\x8dletja pr. n. \xc5\xa1t., kot je na primer "A-Group", "C-Group" in Kraljestvo Ku\xc5\xa1.\n_START_SECTION_\nJu\xc5\xbena Afrika\n_START_PARAGRAPH_\nJu\xc5\xbena Afrika je pomembna lokacija sklanega slikarstva v regiji, predvsem okoli Narodnega parka Matobo v Zimbabveju, ki datira v zgodnje 6000 pr. n. \xc5\xa1t. do 500 n. \xc5\xa1t.. _NEWLINE_Obstajajo velike skalne poslikave ljudstva San (Grmi\xc4\x8darji) na obmo\xc4\x8dju narodnega parka Waterberg nad reko Palala in okoli Drakensberga v Ju\xc5\xbeni Afriki, od katerih so nekatere iz obdobja 8000 pr. n. \xc5\xa1t. Te slike so zelo jasne in prikazujejo razli\xc4\x8dne ljudi in prosto \xc5\xbeive\xc4\x8de \xc5\xbeivali, predvsem antilope. Zdi se, da so skalne slike dokaj stalne v zgodovini na tem podro\xc4\x8dju; nekatere tehnike jasno segajo v 19. stoletje. Vklju\xc4\x8dujejo upodobitve konj z jaha\xc4\x8di, ki niso bili znani na obmo\xc4\x8dju do leta 1820._NEWLINE_Namibija ima, poleg kompleksa Apollo 11, pomembno paleto San skalne umetnosti pri Twyfelfonteinu. To delo je staro ve\xc4\x8d tiso\xc4\x8d let in zdi se, da se kon\xc4\x8da s prihodom pastoralnih plemen na to obmo\xc4\x8dje.\n_START_SECTION_\nAfri\xc5\xa1ki rog\n_START_PARAGRAPH_\nLaas Geel je kompleks jam in skalnih spodmolov v severozahodni Somaliji. Znane po svoji skalni umetnosti, se jame nahajajo v pode\xc5\xbeelskem okolju na obrobju Hargeisa. Vsebujejo nekatere izmed prvih znanih jamskih poslikav na Afri\xc5\xa1kem rogu, od katerih mnoge prikazujejo pastoralne prizore. Laas Geelska skalna umetnost se ocenjuje da sega nekje med 9.000-8.000 in 3000 pred na\xc5\xa1im \xc5\xa1tetjem._NEWLINE_Leta 2008 so arheologi napovedali odkritje jamske poslikave v severni somalski regiji Dhambalin, za kar so raziskovalci ocenili, da je eden od prvih znanih upodobitev lovca na konju. Skalna umetnost je v etiopsko-arabskem slogu, datirana v 1000 do 3000 pred na\xc5\xa1im \xc5\xa1tetjem. _NEWLINE_Druge prazgodovinske umetnosti v regiji Afri\xc5\xa1kega roga obsegajo kamnite megalite in gravure, od katerih so nekatere stare 3500 let. Mesto Dillo v Etiopiji ima vrha hriba pokrit s kamnitimi stelami. To je eno od mnogih takih obmo\xc4\x8dij v ju\xc5\xbeni Etiopiji.\n_START_SECTION_\nAmerike\n_START_PARAGRAPH_\nZgodovina deli podro\xc4\x8dje na pet period in tri horizonte. Periode so bila obdobja ohlapnej\xc5\xa1e politi\xc4\x8dne enostnost, horizonti pa obdobja mo\xc4\x8dnje\xc5\xa1e politi\xc4\x8dne povezanosti.\n_START_SECTION_\nSeverna Amerika\n_START_PARAGRAPH_\nNajstarej\xc5\xa1a znana umetnost v Ameriki je kost Vero Beach, morda kost mamuta, izdelana v profilu stopajo\xc4\x8dega mamuta, ki sega do 11.000 pr. n. \xc5\xa1t. (obdobje litic).  Najstarej\xc5\xa1i znani pobarvan objekt v Severni Ameriki, je Cooper Bison Skull iz 10.900-10.200 pr. n. \xc5\xa1t. .\n_START_SECTION_\nMezoamerika\n_START_PARAGRAPH_\nStarodaven olme\xc5\xa1ki "Pti\xc4\x8dji vr\xc4\x8d" in skleda, oboje keramika in datira okoli leta 1000 pred na\xc5\xa1im \xc5\xa1tetjem, kot je druga keramika proizvedena v pe\xc4\x8deh, ki so lahko presegle pribli\xc5\xbeno 900 \xc2\xb0C. Edina druga prazgodovinska kultura, ki je znala dose\xc4\x8di tako visoke temperature je iz starega Egipta._NEWLINE_Veliko olme\xc5\xa1ke umetnosti je zelo stilizirane in uporablja ikonografijo, kar ka\xc5\xbee na versko uporabo umetnin. Nekatera olme\xc5\xa1ka umetnost pa je presenetljivo naturalisti\xc4\x8dna, saj prikazuje to\xc4\x8dno upodobitev \xc4\x8dlove\xc5\xa1ke anatomije. Olme\xc5\xa1ko obliko poudarjajo monumentalni kipi in majhne rezbarije iz \xc5\xbeada. Skupna tema je mogo\xc4\x8de reprezentacija bo\xc5\xbeanskega jaguarja. Olme\xc5\xa1ke figurice so bile pogosto najdene v izobilju.\n_START_SECTION_\nJu\xc5\xbena Amerika\n_START_PARAGRAPH_\nUmetnost liti\xc4\x8dne starosti v Ju\xc5\xbeni Ameriki obsega skalne slike kulture Monte Alegre, ustvarjene pri Caverna da Pedra Pintada in sega 9250 - 8550 pred na\xc5\xa1im \xc5\xa1tetjem.  Jama Guitarrero v Peruju ima najzgodnej\xc5\xa1i znan tekstil v Ju\xc5\xbeni Ameriki, ki sega do 8000 pred na\xc5\xa1im \xc5\xa1tetjem.\n_START_SECTION_\nPeru in centralni Andi\n_START_PARAGRAPH_\nLitic in predkerami\xc4\x8dno obdobje_NEWLINE_Peru, vklju\xc4\x8dno z obmo\xc4\x8dji osrednjih Andov se razteza od Ekvadorja do severnega \xc4\x8cila in ima bogato kulturno zgodovino, z dokazi o prebivanju ljudi do okoli 10.000 pred na\xc5\xa1im \xc5\xa1tetjem. Pred pojavom keramike v tej regiji okoli 1850 pred na\xc5\xa1im \xc5\xa1tetjem, so na\xc5\xa1li jamske poslikave in kroglice. Te najdbe imajo sporno datacijo okoli 9500 pred na\xc5\xa1im \xc5\xa1tetjem v jami Toquepala. Grobi\xc5\xa1\xc4\x8da v Peruju, kot tisto v Telarmachay, so iz okoli 8600-7200 pr. n. \xc5\xa1t. in vsebujejo dokaze o obrednem pokopu, z rde\xc4\x8dim okrom in ogrlice iz kroglic._NEWLINE_Prva keramika, ki se je pojavila v Peruju je bila lahko uvo\xc5\xbeena iz regije Validivia; doma\xc4\x8da proizvodnja lon\xc4\x8darstva je skoraj zagotovo pri\xc5\xa1la v vi\xc5\xa1avje okoli 1800 pred na\xc5\xa1im \xc5\xa1tetjem pri Kotoshu in na obali v La Florida okoli 1700 pr. n. \xc5\xa1t.. Starej\xc5\xa1e bu\xc4\x8daste posode s \xc4\x8dlove\xc5\xa1kimi obrazi se\xc5\xbeganimi v njih, so na\xc5\xa1li na Huaca Prieta, lokacija datira v 2500-2000 pr. n. \xc5\xa1t. Huaca Prieta vsebuje tudi nekaj zgodnjega potiskanega in barvanega tekstila, narejenega iz prepletenih rastlinskih vlaken. _NEWLINE_Za\xc4\x8detno obdobje in prvi Horizont_NEWLINE_Za\xc4\x8detno obdobje v Centralnih andskih kulturah je trajalo pribli\xc5\xbeno od leta 1800 pred na\xc5\xa1im \xc5\xa1tetjem do 900 pred na\xc5\xa1im \xc5\xa1tetjem. Tekstil iz tega \xc4\x8dasa, ki je bil najden v Huaca Prieta, je presenetljivo kompleksen, vklju\xc4\x8dno s slikami, kot so raki, katerih kremplji so preoblikovani v ka\xc4\x8de in ptice z dvojno glavo. Mnoge od teh slik so podobne opti\xc4\x8dni iluziji, kjer dominira podoba, ki je deloma odvisna od kod jo gledalec gleda. Druge prenosne umetnine iz tega \xc4\x8dasa so okra\xc5\xa1ena ogledala, kosti in nakit iz \xc5\xa1koljk in \xc5\xbeenski portreti iz ne\xc5\xbegane gline. Javna arhitektura ocenjeno zahteva prena\xc5\xa1anje ve\xc4\x8d kot 100.000 ton kamna in jo je mogo\xc4\x8de najti na lokacijah kot je Kotosh, El Para\xc3\xadso v Peruju in La Galgada (arheolo\xc5\xa1ko najdi\xc5\xa1\xc4\x8de). Kotosh, mesto v andskem vi\xc5\xa1avju, je \xc5\xa1e posebej va\xc5\xbeno kot mesto Templja prekri\xc5\xbeanih rok, v katerem obstajata dva reliefa s prekri\xc5\xbeanimi podlahtmi, en par, mo\xc5\xa1ki, en par \xc5\xbeensk. Tudi ena izmed najve\xc4\x8djih ju\xc5\xbeno ameri\xc5\xa1kih ceremonialnih lokacij, je Sech\xc3\xadn Alto. Krona dela te lokacije je platforma dvanajstih zgodb, s kamni zarezami z voja\xc5\xa1kimi temami. Arhitektura in umetnost vi\xc5\xa1avja, zlasti dolo\xc4\x8da temelje za vzpon kulture Chav\xc3\xadn._NEWLINE_Kultura Chavin prevladuje osrednji Ande med prvim Horizontom, ki se za\xc4\x8dne okoli 900 pred na\xc5\xa1im \xc5\xa1tetjem in je obi\xc4\x8dajno razdeljen v dve fazi. Prva, ki poteka do pribli\xc5\xbeno 500 pred na\xc5\xa1im \xc5\xa1tetjem in predstavljala pomembno kulturno poenotenje visokogorskih in obalnih kultur \xc4\x8dasa. Predstavlja se v vseh na\xc4\x8dinih umetnosti (tekstil, keramika, nakit in arhitektura), vklju\xc4\x8duje v\xc4\x8dasih fantasti\xc4\x8dne podobe, kot so jaguarji, ka\xc4\x8de in \xc4\x8dlove\xc5\xa1ko-\xc5\xbeivalski stvori, mnogo od tega se navidezno zgleduje po d\xc5\xbeungli na vzhodu. _NEWLINE_Kasnej\xc5\xa1a faza kulture Chav\xc3\xadn se predstavlja z arhitekturno \xc5\xa1iritvijo mesta Chav\xc3\xadn de Huantar okoli 500 pred na\xc5\xa1im \xc5\xa1tetjem, ki ga spremlja niz stilisti\xc4\x8dnih sprememb. Ta \xc5\xa1iritev vklju\xc4\x8duje med drugimi spremembami, ve\xc4\x8d kot \xc5\xa1tirideset velikih kamnitih glav, katerih rekonstruiran polo\xc5\xbeaj predstavlja preobrazbo iz \xc4\x8dloveka na nadnaraven \xc5\xbeivalski obraz. Mnogo drugih umetnosti v kompleksu vsebuje tak\xc5\xa1no nadnaravno podobo. Prenosna umetnost se nana\xc5\xa1a na prefinjeno obdelavo kovin, vklju\xc4\x8dno zlitin kovin in spajkanje. Tekstil, najden v Karwa, jasno prikazuje vpliv kulture Chav\xc3\xadn in slog Cupisnique lon\xc4\x8darstva, ki so ga Chav\xc3\xadni \xc5\xa1irili ter dolo\xc4\x8dali standarde po vsej regiji za poznej\xc5\xa1e kulture._NEWLINE_Zgodnje vmesno obdobje_NEWLINE_Glej tudi: Kultura Paracas,  Kultura Nazca in Mo\xc4\x8dejska kultura_NEWLINE_Zgodnje vmesno obdobje je trajalo od okoli 200 pred na\xc5\xa1im \xc5\xa1tetjem do 600 n. \xc5\xa1t. Pozno v prvem Horizontu, je za\xc4\x8dela kultura Chav\xc3\xadn upadati, predvsem na obalnih obmo\xc4\x8djih so se za\xc4\x8dela razvijati druge kulture. Najstarej\xc5\xa1a med njimi je bila kultura Paracas, osredoto\xc4\x8dena na polotok Paracas v osrednjem Peruju. Aktivna je bila od 600 do 175 pred na\xc5\xa1im \xc5\xa1tetjem. Njihova zgodnja dela jasno ka\xc5\xbeejo vpliv Chav\xc3\xadnov, vendar se je razvil lokalno zna\xc4\x8dilen slog in tehnika. Zna\xc4\x8dilna so tehni\xc4\x8dna in zamudna podrobna dela, vidno barvita, s preve\xc4\x8d vizualnimi elementi. Prepoznavne tehni\xc4\x8dne razlike so v slikarstvu na glini po \xc5\xbeganju in vezenje na tekstil. Omembe vredna najdba je pla\xc5\xa1\xc4\x8d, ki je bil jasno uporabljan za namene usposabljanja. Ka\xc5\xbee o\xc4\x8ditne znake strokovnjakov za tkanje, vrinjenih v tehni\xc4\x8dno manj usposobljenega pripravnika._NEWLINE_Kultura Nazca v ju\xc5\xbenem Peruju, ki je splo\xc5\xa1no znana po ogromnih figurah narisanih na terenu (Nazca linije v ju\xc5\xbenem Peruju), je delila nekaj podobnosti s kulturo Paracas, a se tehnike (in obseg) razlikujejo. Nazca so poslikali svojo keramiko s predlogo in tako so tudi poslikali svoj tekstil. Nazca keramika je vsebuje najrazli\xc4\x8dnej\xc5\xa1e predmete, od preprostih do fantasti\xc4\x8dnih, tudi uporabne posode in podobe figur. Nazca so bili tudi zlatarji in iz gline izdelovali pan pi\xc5\xa1\xc4\x8dali, ki proizvajajo podobno glasbo Andov kot danes._NEWLINE_Slavne Nazca linije spremljajo tempelj kot konstrukcijo, odprt prostor so verjetno imeli v obredne namene, povezane z linijami. Linije same so narejene na neki naravni povr\xc5\xa1ini, kjer  tanka plast temnega kamna pokriva svetel kamen; linije so ustvarili tako, da so preprosto odstranili zgornjo plast, po uporabi geodetskih tehnik za postavitev oblike._NEWLINE_Na severu Peruja je prevladala Mo\xc4\x8dejska kultura. Znana tudi kot Mo\xc4\x8dika ali Zgodnji Chim\xc3\xba, ta bojevita kultura obvladuje obmo\xc4\x8dje do pribli\xc5\xbeno 500 n. \xc5\xa1t. z navidezno uporabo dostopa do kriti\xc4\x8dnih virov vzdol\xc5\xbe pu\xc5\xa1\xc4\x8davske obale: obdelovalne zemlje in vode. Moche umetnost je predvsem druga\xc4\x8dna, ekspresivna in dinami\xc4\x8dna na na\xc4\x8din, ki ga mnoge druge andske kulture niso poznale. Znanje o obdobju je bilo predvsem raz\xc5\xa1irjeno z najdbami  neokrnjenih kraljevih grobnic pri Sip\xc3\xa1nu._NEWLINE_Moche so zelo o\xc4\x8ditno prevzeli nekatere elemente kulture Chav\xc3\xadn, pa tudi ideje manj\xc5\xa1ih sosednjih kultur, kot so kultura Recuay in Vicus. Izdelovali so polne kerami\xc4\x8dne figure \xc5\xbeivali, obdelovali zlato in tkali tekstil. Umetnost pogosto ka\xc5\xbee vsakdanje podobe, a na videz vedno z obrednim namenom._NEWLINE_V kasnej\xc5\xa1em obdobju so Moche pri\xc5\xa1li pod vplivom Huari imperija. Zdi se, da je bila lokacija Cerro Blanco v Huaca del Sol glavno mesto, zaradi naravnih dogodkov okoli leta 600 v veliki meri uni\xc4\x8deno, in nadalje po\xc5\xa1kodovano od \xc5\xa1panskih zavojevalcev, ki so iskali zlato._NEWLINE_Srednji Horizont_NEWLINE_Srednji Horizont je trajal od 600 - 1000 n. \xc5\xa1t. Prevladovali sta dve kulturi: Kultura Wari in kulturaTiwanaku. Tiwanaku (napisane tudi Tiahuanaco) je nastala ob jezeru Titicaca (danes na meji med Perujem in Bolivijo), medtem ko je kultura Huari nastala v ju\xc5\xbenem vi\xc5\xa1avju Peruja. Pojavijo Obe kulturi sta bili pod vplivom kulture Pukara, ki je bila aktivna v \xc4\x8dasu zgodnjega vmesnega obdobja. Te kulture so si delile nekatere skupne zna\xc4\x8dilnosti na svojih prenosnih umetnostih, se je pa njihova monumentalna umetnost nekoliko razlikovala._NEWLINE_Monumentalna umetnost Tiwanaku je dokazala tehni\xc4\x8dno hrabrost v kamnu, vklju\xc4\x8dno s finimi podrobnimi reliefi, monoliti kot je Ponce monolit in Son\xc4\x8dna vrata v glavnem mestu. Prenosna umetnost ka\xc5\xbee "portreto posodo", kerami\xc4\x8dno posodo v obliki glav, kot tudi podobe jaguarja in ujed. Pri ustvarjanju so uporabljali celotno paleto materialov, od keramike do tekstila, lesa, kosti in \xc5\xa1kolj\xc4\x8dnih lupin. Tkanine z vezavo 300 niti na palec so na\xc5\xa1li na Tiwanaku najdi\xc5\xa1\xc4\x8dih._NEWLINE_Wari prevladuje na obmo\xc4\x8dju od osrednjega Peruja do Ekvadorja, s sredi\xc5\xa1\xc4\x8dem v bli\xc5\xbeini Ayacucho, Peru. Njihova umetnost se razlikuje od sloga Tiwanaku po uporabi drznej\xc5\xa1i barv in vzorcev. Pomembnej\xc5\xa1a najdbe so obleke-tapiserije, domnevajo, da so jih nosili duhovniki ali vladarji, pogosto imajo abstraktne geometrijske vzorce, pa tudi podobe \xc5\xbeivali in figur. Wari keramika, tudi visoke tehni\xc4\x8dne kakovosti, je v marsi\xc4\x8dem podobna tistim iz prej\xc5\xa1njih kultur. Kovine, le redko najdene, prikazuje elegantno enostavnost in visoko raven izdelave._NEWLINE_Pozno vmesno obdobje_NEWLINE_Po zatonu Wari in Tiwanaku, je v severnih in osrednjih obalnih obmo\xc4\x8djih prevladala kultura Chim\xc3\xba, ki je vklju\xc4\x8devala pomembne subkulture kot sta Lambayeque (ali Sic\xc3\xa1n) in Chancay kultura. Na jugu, obalne kulture prevladujejo v regiji Ica, tam je bilo pomembno kulturno kri\xc5\xbei\xc5\xa1\xc4\x8de Pachacamac, v bli\xc5\xbeini Lime. Te kulture so prevladovale od pribli\xc5\xbeno leta 1000 dokler se v 1460-tih in 1470-tih ni za\xc4\x8del oblikovani Inkovski imperij in s\xc4\x8dasoma absorbiral geografsko manj\xc5\xa1e bli\xc5\xbenje kulture._NEWLINE_Pozni Horizont in Inka kultura_NEWLINE_To obdobje predstavlja obdobje, v katerem je kulturo centralnih Andov skoraj popolnoma obvladoval Inkovski imperij, ki se je za\xc4\x8del svojo \xc5\xa1iritev leta 1438. Trajal je do \xc5\xa1panske osvojitve leta 1533. Inki osvojijo veliko tehni\xc4\x8dnega znanja iz kultur, ki so jih osvojili in ga \xc5\xa1irijo skupaj s standardnimi oblikami in vzorci  po njihovem celotnem vplivnem obmo\xc4\x8dju od Quita, Ekvadorja, do Santiaga v \xc4\x8cilu. Predvsem obvladajo obdelavo velikih kamnov, ki so sestavljeni zelo tesno in brez malte. Veliko monumentalnih struktur je namerno postavljenih v naravno okolje. To je \xc5\xa1e posebej o\xc4\x8ditno v Machu Picchu. Mesto Cusco je zgrajeno v obliki pume, z glavo v Sacsayhuaman, kar je \xc5\xa1e vedno opazno na fotografiji mesta._NEWLINE_Ikonografija inkovske umetnosti je \xc5\xa1e vedno prepoznavno Inka. Bronasti izdelki dolgujejo izgled Chim\xc3\xbajem, kot tudi \xc5\xa1tevilne druge kulturne tradicije. Najbolj\xc5\xa1e blago so nosili vladarji,  jedli in pili so iz zlatih in srebrnih \xc4\x8da\xc5\xa1. Inkovski kovinski izdelki so relativno redki, saj so bili ve\xc4\x8dinoma zaplenjeni od \xc5\xa0pancev.\n_START_SECTION_\nZgodnja keramika v severnem delu Ju\xc5\xbene Amerike\n_START_PARAGRAPH_\nNajzgodnej\xc5\xa1i dokaz okra\xc5\xa1ene keramike v Ju\xc5\xbeni Ameriki je mogo\xc4\x8de najti na dveh mestih. Razli\xc4\x8dne lokacije v regiji Santar\xc3\xa9m v Braziliji vsebujejo kerami\xc4\x8dne \xc4\x8drepinje, ki datirajo v obdobje med 5000 in 3000 pred na\xc5\xa1im \xc5\xa1tetjem. Mesta v Kolumbiji, Mons\xc3\xba in San Jacinto sta kraja najb lon\xc4\x8denine razli\xc4\x8dnih stilov, ki datirajo okoli 3500 pr. n. \xc5\xa1t. To je podro\xc4\x8dje aktivnega raziskovanja in se lahko \xc5\xa1e spremeni. Drugo starodavno mesto na Puerto Hormiga v okro\xc5\xbeju Bol\xc3\xadvar v Kolumbiji ki se\xc5\xbee do 3100 pred na\xc5\xa1im \xc5\xa1tetjem in vsebuje fragmente lon\xc4\x8darstva, kot so figure \xc5\xbeivali v slogu, podobnem kasnej\xc5\xa1im najdbam kulture Barrancoid v Kolumbiji in Venezueli. Valdivia v Ekvadorju je nahajali\xc5\xa1\xc4\x8de datirano v pribli\xc5\xbeno 3100 pr. n. \xc5\xa1t. in vsebuje okra\xc5\xa1ene fragmente, kot tudi figurice, mnoge predstavljajo gole \xc5\xbeenske._NEWLINE_Do leta 2000 pred na\xc5\xa1im \xc5\xa1tetjem, je bilo lon\xc4\x8darstvo najdeno v vzhodni Venezueli. Slog La Gruta, pogosto pobarvan v rde\xc4\x8de ali belo, vklju\xc4\x8duje zarezane figure \xc5\xbeivali v keramiki, kot tudi kerami\xc4\x8dne posode oblikovane kot \xc5\xbeivali. Slog Rancho Peludo zahodne Venezuela ka\xc5\xbee relativno enostavne dekoracije tekstilna.\n_START_SECTION_\nZgodnja umetnost v vzhodnem delu Ju\xc5\xbene Amerike\n_START_PARAGRAPH_\nRelativno malo je znanega o zgodnji poselitvi Ju\xc5\xbene Amerike vzhodno od Andov. To je posledica pomanjkanja kamna in d\xc5\xbeungle, ki hitro reciklira organske snovi. Onstran Andov, kjer so bili prebivalci bolj jasno povezani z zgodnjimi kulturami Peruja, so zgodnje najdbe na splo\xc5\xa1no omejene na obalna obmo\xc4\x8dja in na tistih podro\xc4\x8djih, kjer so kamnite gri\xc5\xbee. Medtem ko obstajajo dokazi o prebivanju ljudi v severni Braziliji \xc5\xbee 8000 pred na\xc5\xa1im \xc5\xa1tetjem, je skalna umetnost neznana. Zdi se, da so najzgodnej\xc5\xa1i umetni\xc5\xa1kih artefakti keramika. Mina civilizacija Brazilije (3000-1600 pr. n. \xc5\xa1t.) je imela preproste okrogle vr\xc4\x8de z rde\xc4\x8dim okrasjem, ki so stilisti\xc4\x8dni predhodniki kasneje Bahia in Guyanan kulture .\n_START_SECTION_\nArgentina, \xc4\x8cile in Patagonija\n_START_PARAGRAPH_\nJu\xc5\xbeni obmo\xc4\x8dja Ju\xc5\xbene Amerike ka\xc5\xbeejo dokaze \xc4\x8dlove\xc5\xa1kega bivanja do 10.000 pred na\xc5\xa1im \xc5\xa1tetjem. Lokacija Arroio ne Fosseis v pampi v ju\xc5\xbeni Braziliji je pokazala zanesljive dokaze tega \xc4\x8dasa. Tierra del Fuego na ju\xc5\xbeni konici celine je bila zasedena od leta 7000 pred na\xc5\xa1im \xc5\xa1tetjem. Umetni\xc5\xa1ke najdbe so redke.\n_START_SECTION_\nAvstralija\n_START_PARAGRAPH_\nOd najzgodnej\xc5\xa1ih \xc4\x8dasov so doma\xc4\x8dini iz Avstralije imenovani Aborigini, izdelovali izrazite vzorce umetnosti. Veliko aboriginske umetnosti je prehodne, sestavljene v pesku ali na \xc4\x8dlove\xc5\xa1kem telesu za okrasitev, totem \xc5\xbeivali ali plemenska zgodba. Zgodnja umetni\xc5\xa1ka dela, ki so ohranjena so ve\xc4\x8dinoma skalne poslikave. Mnogi se imenujejo rentgenske slike, saj ka\xc5\xbeejo kosti in organe \xc5\xbeivali, ki jih prikazujejo. Nekatera aboriginska umetnost se sodobnemu gledalcu zdi abstraktna. Pogosto uporablja geometrijske like in linije za prikaz pokrajine, ki je pogosto prikazana s pti\xc4\x8dje perspektive.\n_START_SECTION_\nPolinezija\n_START_PARAGRAPH_\nDoma\xc4\x8dini iz Polinezije imajo posebno umetni\xc5\xa1ko dedi\xc5\xa1\xc4\x8dino. Medtem ko so bili mnogi od njihovih artefaktov narejeni z organskih materialov in so izgubljeni za zgodovino, so nekateri najbolj osupljivi dose\xc5\xbeki iz gline in kamna ohranjeni. Med njimi so \xc5\xa1tevilni fragmenti lon\xc4\x8denine iz zahodne Oceanije iz poznega 2. tiso\xc4\x8dletja pred na\xc5\xa1im \xc5\xa1tetjem. Tudi doma\xc4\x8dini Polinezije so raztreseni po svojih otokih izdelovali petroglife, kamnite plo\xc5\xa1\xc4\x8dadi ali Marae in skulpture prednikov, najbolj znane kot Moai na Velikono\xc4\x8dnem otoku.\n_START_SECTION_\nPrazgodovina na Slovenskem\n_START_PARAGRAPH_\nSlovenija je po prazgodovinskih najdbah in najdi\xc5\xa1\xc4\x8dih zelo bogata.\n_START_SECTION_\nPaleolitik\n_START_PARAGRAPH_\nNajstarej\xc5\xa1e znano paleolitsko orodje \xc4\x8dlove\xc5\xa1ke izdelave, odkrito na Slovenskem, so na\xc5\xa1li v Jami v Lozi pri Orehku na Piv\xc5\xa1kem. Starost ocenjujejo na 250 000 let. takrat je vladala precej topla klima, v Piv\xc5\xa1ki kotlini je bilo jezero, v katerem so \xc5\xbeiveli povodni konji, katerega ostanke so na\xc5\xa1li v Postojnski jami._NEWLINE_V srednjem in mlaj\xc5\xa1em paleolitiku so bile naseljene tudi \xc5\xa1tevilne druge jame v okolici._NEWLINE_Betalov spodmol je najbolj znan po najdbah iz srednjega paleolitika, in jih uvr\xc5\xa1\xc4\x8damo v mousteriensko kulturo, to je \xc4\x8das neandertalca in so stare okoli 150 000 let._NEWLINE_Divje babe I. le\xc5\xbeijo v skalnatem pobo\xc4\x8dju nad reko Idrijco. V jami so na\xc5\xa1li okoli 45.000 let staro ko\xc5\xa1\xc4\x8deno pi\xc5\xa1\xc4\x8dal, narejeno iz stegneni\xc4\x8dne kosti jamskega_NEWLINE_medveda. Poleg te, so na\xc5\xa1li veliko \xc5\xa1tevilo ostankov jamskega medveda, ko\xc5\xa1\xc4\x8deno in_NEWLINE_kamnito orodje ter ostanke kuri\xc5\xa1\xc4\x8d, pa tudi jamskega leva, leoparda, alpskega svizca in kozoroga, ki so danes pri nas izumrli. Iz lesa tise so na\xc5\xa1li narejena kopji\xc5\xa1\xc4\x8da in druge koristne predmete._NEWLINE_Mlaj\xc5\xa1i paleolitik je zastopan s Poto\xc4\x8dko zijalko: izkopali so 300 ko\xc5\xa1\xc4\x8denih najdb (80 kamnitih orodij-rezila, praskala, ozki no\xc5\xbei\xc4\x8dki itd, 134 ko\xc5\xa1\xc4\x8denih predmetov - konice za sulice, tudi najbolj znana do sedaj najstarej\xc5\xa1a ko\xc5\xa1\xc4\x8dena igla na svetu, stara 35 000 let.\n_START_SECTION_\nMezolitik\n_START_PARAGRAPH_\nPred 10 000 leti, ob koncu ledene dobe, so se tudi na obmo\xc4\x8dju dana\xc5\xa1nje Slovenije naselile mezolitske kulture. Ljudje so \xc5\xbeiveli na prostem in v naravnih jamah.\n_START_SECTION_\nNeolitik\n_START_PARAGRAPH_\nNeolitska revolucija je v na\xc5\xa1e kraje prinesla pojav kmetijstva, stalne naselitve, prve obrti (predilsko in tkalsko, kerami\xc4\x8dno orodje oz. oro\xc5\xbeje)._NEWLINE_Neolitske najdbe iz Drulovke pri Kranju obsegajo ko\xc5\xa1\xc4\x8dke lon\xc4\x8denine, okra\xc5\xa1ene z vrezovanjem, vbodi in odtisi, tri ro\xc4\x8daje glinenih zajemalk ter glinen vr\xc4\x8d ali ute\xc5\xbe za statve oz. preslico._NEWLINE_Najdbe iz Ajdovske jame pri Nem\xc5\xa1ki vasi sodijo na prehod iz mlaj\xc5\xa1e kamene dobe v bakreno. Pomembne so predvsem zaradi ugotovitve, da so jo uporabljali kot grobi\xc5\xa1\xc4\x8de ali nekropolo. Na\xc5\xa1li so posode z \xc5\xbeitom, kuri\xc5\xa1\xc4\x8da in kosti \xc5\xbeivali.\n_START_SECTION_\nBakrena doba\n_START_PARAGRAPH_\nBaker se je pojavil proti sredini 3. tiso\xc4\x8dletja pr.n.\xc5\xa1t.. Tako tudi pri nas nastane bakrena doba. Najbolj znana eneolitska najdi\xc5\xa1\xc4\x8da so na Ljubljanskem barju, ki ga je pokrivalo jezero (koli\xc5\xa1\xc4\x8darska naselja)._NEWLINE_Najdbe bakrenih sekir, suli\xc4\x8dnih osti in nakita ter pripomo\xc4\x8dkov za izdelavo teh predmetov - kalupi in livarski lon\xc4\x8dki, so najdbe s tega obmo\xc4\x8dja.NA znanje tesarstva ka\xc5\xbeejo najdbe predmetov iz lesa, ohranjena v  barjanskih tleh (leseno kopje, \xc5\xa1ilo, zajemalka, lesene jagode za ogrlico in najbolj znamenite najdbe \xc4\x8dolni deblaki)._NEWLINE_Da je bilo razvito kmetijstvo (\xc5\xbeivinoreja), ka\xc5\xbeejo najdbe kosti doma\xc4\x8dih \xc5\xbeivali. Najdbe bojnih sekir, obrambnih naprav dokazujejo obstoj vojske.\n_START_SECTION_\nBronasta doba\n_START_PARAGRAPH_\nMed 2200 in 800 pr.n.\xc5\xa1t. je na tleh dana\xc5\xa1nje Slovenije potekala bronasta doba. Na to ka\xc5\xbeejo najdbe bronastega orodja (kladiva, zagozde, sekire,...) in oro\xc5\xbeja (me\xc4\x8di, osti, no\xc5\xbei,\xe2\x80\xa6 ter kalupi za ulivanje kovin)._NEWLINE_Najdbe orodja so iz bli\xc5\xbeine nahajali\xc5\xa1\xc4\x8d rud (Cerkno, Zasavje, Pohorje in Kozjak). _NEWLINE_Mu\xc5\xa1ja jama pri \xc5\xa0kocjanu je najzanimivej\xc5\xa1e najdi\xc5\xa1\xc4\x8de. Vanjo so metali dragocene predmete, kot je razno posodje in bronasto oro\xc5\xbeje. Domnevajo da je bila kultno mesto, saj so v njej darovali podzemnim bo\xc5\xbeanstvom._NEWLINE_V pozni bronasti dobi je bil pomembno sredi\xc5\xa1\xc4\x8de Ormo\xc5\xbe. V hi\xc5\xa1ah so na\xc5\xa1li najrazli\xc4\x8dnej\xc5\xa1e glinaste posode, ognji\xc5\xa1\xc4\x8dne podstavke, pekve ali lon\xc4\x8dene posode. Znane so tudi najdbe iz Dobove, Ljubljane, Maribora in Ptuja.\n_START_SECTION_\n\xc5\xbdelezna doba\n_START_PARAGRAPH_\nV hal\xc5\xa1tatskem obdobju je slovensko ozemlje do\xc5\xbeivljalo velik gospodarski in kulturni razcvet. Zaradi pomanjkanja zgodovinskih virov imena hal\xc5\xa1tatskih ljudstev pri nas \xc5\xbeal niso znana._NEWLINE_Va\xc4\x8de so za\xc4\x8deli izkopavati leta 1877. Najdeni so bili \xc5\xa1tevilni predmeti iz kar 220 grobov, 19 hi\xc5\xa1 in mnogo drugega. V hi\xc5\xa1ah so na\xc5\xa1li lonce, sklede, \xc5\xbermlje, brusne kamne, nekaj kovinskih predmetov, ki pa so bili po\xc5\xa1kodovani, vretenca za prejo in glinaste ute\xc5\xbei za statve. Ker so odkrili \xc5\xbeelezovo \xc5\xbelindro, je bilo potrjeno, da so se ukvarjali s predelavo kovin. Najbolj poznana najdba iz Va\xc4\x8d je bronasta vedrica, ali Va\xc5\xa1ka situla._NEWLINE_V svetovnem merilu je bilo pomembno hal\xc5\xa1tatsko kulturno \xc5\xbeari\xc5\xa1\xc4\x8de na Dolenjskem. V tem obdobju je pomembna trgovina - jantarska pot, ki je vodila do Baltika do Jadrana. Po bogastvu najdb so najbolj znani tako imenovani kne\xc5\xbeji grobovi hal\xc5\xa1tatskih knezov iz Sti\xc4\x8dne in Novega mesta._NEWLINE_Most na So\xc4\x8di spada med najpomembnej\xc5\xa1a prazgodovinska najdi\xc5\xa1\xc4\x8da jugovzhodnih Alp. Izkopanih je bilo 35 tlorisev hi\xc5\xa1, vendar so bile najdbe skromne._NEWLINE_V 3.stol. pr.n.\xc5\xa1t. so se v na\xc5\xa1e kraje priselila keltska plemena, ki so se zlila s hal\xc5\xa1tatskim prebivalstvom in pri nas utrdila latensko kulturo._NEWLINE_Najve\xc4\x8dji razcvet so dosegli Noriki, ki so v 2. st. pr.n.\xc5\xa1t. na Koro\xc5\xa1kem ustanovili nori\xc5\xa1ko kraljestvo, kamor je sodila tudi Celeia.'